nahid-hub/BLUGE-bengali-wikipedia-section-title-prediction huggingface dataset:
উগয়েন ওয়াংচুক বুমথাং জেলার ভংদুইচোলিং প্যালেসে ১৮৬২সালে জন্মগ্রহণ করেন। রাজা উগয়েন ওয়াংচুক একজন দূরদর্শী রাষ্ট্রনায়ক এবং রণকৌশলবিদ ছিলেন। তিনি বিশেষ করে তার জীবনের শেষের দিকে একজন ধার্মিক অনুশীলনকারী হয়ে উঠেছিলেন। তিনি খুব তরুণ বয়সে দেসি জিগমে নামগিয়েলের কাছে নেতৃত্বের এবং যুদ্ধবিগ্রহ শিল্প শিখে নিয়েছিলেন। উগয়েন ওয়াংচুককে একজন দক্ষ যোদ্ধা হিসেবে প্রশিক্ষণ দেওয়া হয়। 

সঠিক অনুচ্ছেদ শিরোনাম কোনটি?
titleA. বৈদেশিক সম্পর্ক এবং বিদেশে সফর
titleB. মৃত্যু
titleC. পশ্চিম শিক্ষা
titleD. বাল্যকাল
উত্তর: titleD
করিমগঞ্জ উপজেলা সদর থেকে ৪ কিলোমিটার পাকা রাস্তা ও ১ কিলোমিটার কাচা রাস্তা মোট ৫ কিলোমিটার রাস্তা পশ্চিম দিকে নরসুন্দা নদীর পাড়ে সাঁতারপুর গ্রামে ১নং কাদিরজঙ্গল ইউনিয়ন পরিষদ । ইউনিয়ন পরিষদের সাথে অটোরিক্সার ষ্ট্যাণ্ড । এই অটোরিক্সার/রিক্সা ষ্ট্যাণ্ড থেকে করিমগঞ্জ সদর পযর্ন্ত ভাড়া প্রতিজনে ৫০টাকা । পরিষদ থেকে কিশোরগঞ্জ সদর ০ কিলোমিটার কাচা রাস্তা ৪ কি:মি: পাকা রাস্তা অতিক্রম করে ১৫ টাকা অটোরিক্সার ভাড়া দিয়ে কিশোরগঞ্জ সদর পুরান থানা অটোরিক্সার ষ্ট্যাণ্ডে যাওয়া যায় ।
সঠিক অনুচ্ছেদ শিরোনাম কোনটি?
titleA. ধর্মীয় উপাসনালয়
titleB. জনপ্রতিনিধি
titleC. যোগাযোগ
titleD. অবস্থান
উত্তর: titleC
মান্দানা কারিমি ১৯৮৮ সালের ১৯ মে ইরানের তেহরানে মিশ্র জাতিগত এক মুসলিম পরিবারে জন্মগ্রহণ করেন। তার বাবা রেজা কারিমি একজন ইরানী শিয়া মুসলিম এবং তার মা সাবা কারিমি একজন ভারতীয় সুন্নি মুসলিম। তিনি ইরানের তেহরানে বেড়ে উঠেছেন। তিনি একটি সাক্ষাৎকারে বলেছিলেন, ভারতের সাথে সংযোগ সম্পর্কে তিনি মন্তব্য করেছিলেন, 

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রাথমিক জীবন
titleC. পেশা জীবন
titleD. বহিঃসংযোগ
উত্তর: titleB
রাউলিং প্রফেসর স্লাগহর্নের মাধ্যমে প্রকাশ করেন যে, হরক্রাক্স তৈরি করতে হলে একজন মানুষকে হত্যা করতে হয়, যা আত্মাকে বিচ্ছিন্ন করে ফেলে। হত্যাকান্ড সংঘটিত হওয়ার পর, একটি জাদুমন্ত্রের মাধ্যমে আত্মার খন্ডিত অংশটিকে কোন বস্তুর মধ্যে প্রবেশ করানো হয়, যা হরক্রাক্সে পরিণত হয়। রাউলিং এই নির্দিষ্ট মন্ত্রটি প্রকাশ করেননি। তবে হারমায়োনি গ্রেঞ্জার "সিক্রেটস অফ দ্য ডার্কেস্ট আর্টস" নামের একটি বইয়ে এই মন্ত্রটি দেখতে পায়। রাউলিং বলেছেন, তিনি হরক্রাক্স সৃষ্টির সম্পূর্ণ প্রক্রিয়া "হ্যারি পটার এনসাইক্লোপিডিয়া" তে প্রকাশ করবেন।

সঠিক অনুচ্ছেদ শিরোনাম কোনটি?
titleA. ধ্বংস
titleB. সৃষ্টি
titleC. ভলডেমর্টের হরক্রাক্সসমূহ
titleD. বর্ণনা
উত্তর: titleB
মেঘনাদবধ কাব্য সংস্কৃত অলঙ্কারশাস্ত্র অনুযায়ী মহাকাব্যের গৌরব সর্বাংশে দাবী করতে পারে না। অবশ্য মধুসূদন দত্ত তিনি তার কাব্যকে অষ্টাধিক সর্গে বিভক্ত করেছেন এবং সংস্কৃত অলঙ্কারশাস্ত্র অনুযায়ী এতে নগর, বন, উপবন, শৈল, সমুদ্র, প্রভাত, সন্ধ্যা, যুদ্ধ, মন্ত্রণা প্রভৃতির সমাবেশও করেছেন। কিন্তু সর্গান্তে তিনি নূতন ছন্দ ব্যবহার করেননি, সর্গশেষে পরবর্তী সর্গকথা আভাসিত করেননি। যদিও তিনি বলেছিলেন -

তবুও কাব্যে করুণ রসেরই জয় হয়েছে। এতদ্ব্যতীত, সংস্কৃত মহাকাব্য মিলনান্তক, মধুসূদনের মহাকাব্য বিষাদাত্মক। সর্বোপরি, মধুসূদনের কাব্যের নায়ক রাবণ এবং রাবণ অনার্য্যবংশ সম্ভূত - সদ্বংশজ এবং ধীরোদাত্তগুণ সমন্বিত নন। সুতরাং, সংস্কৃত আলঙ্কারিকদের মতে একে মহাকাব্য বলে অনেকে স্বীকার করতে চান না। কাজেই মেঘনাদবধ কাব্য রামায়ণ-আহৃত কাহিনীর পুণরাবৃত্তি নয় - এটি নবজাগ্রত বাঙালীর দৃষ্টি নিয়তি-লাঞ্ছিত নবমানবতাবোধের সকরুণ মহাকাব্যের রূপে অপূর্ব গীতি-কাব্য। মেঘনাদবধ কাব্য এ দিক দিয়ে বাংলা কাব্য সাহিত্যে একক সৃষ্টি।

মধুসূদন অতি আশ্চর্য্যজনকভাবে নির্মাণ-কুশলতা গুণে মহাকাব্যোচিত কাব্য-বিগ্রহ সৃষ্টি করেছেন। এ কাব্যের তাৎপর্য্য রাবণ-চরিত্রের প্রতীকতায়। তার সৃষ্ট রাবণ চরিত্রে পরম দাম্ভিকতা প্রকট হয়ে উঠেনি। রামায়ণকে তিনি তার মানবতার আলোকে বিধৌত করে যে মহাকাব্য রচনা করেছেন, তা আসলে রোমান্টিক মহাকাব্য। এ কারণে আকারে 'মেঘনাদবধ কাব্য' মহাকাব্যোচিত হলেও, এর প্রাণ-নন্দিনী সম্পূর্ণ রোমান্টিক এবং মধুসূদন এ কাব্যে জীবনের যে জয়গান করেছেন, তা বীররসের নয়, কারুণ্যের। কবি তাই, রবীন্দ্রনাথের ভাষায়, 
সঠিক অনুচ্ছেদ শিরোনাম কোনটি?
titleA. ছন্দ
titleB. নবম সর্গ
titleC. মাইকেল মধুসূদন দত্তের মন্তব্য
titleD. সমালোচনা
উত্তর: titleD
১৩ ই আগস্ট, ২০০৩ সালে ব্যয় করা জ্বালানির সর্বাধিক বার্নআপ ৪৮,০০০ মেগাওয়াড / টন থেকে ৫৫,০০০ মেগাওয়াড/টনে পরিবর্তন করা হয়।

২০০৬ সালের জানুয়ারিতে মিতসুবিশি ভারী শিল্প ১ নং চুল্লির অভ্যন্তরীণ কাঠামো প্রতিস্থাপনের কাজ শেষ করার ঘোষণা দেয়। এটি ছিল পিডাব্লুআর চুল্লির কেন্দ্রীয় অভ্যন্তরীণ কাঠামোগুলির প্রথম সর্বকালের নিষ্কাশন এবং প্রতিস্থাপন। চুল্লিটির উপরের এবং নিম্নতর অভ্যন্তরে আরও নিয়ন্ত্রণ রডের জন্য এবং উচ্চতর জ্বালানী বার্নআপের অনুমতি দেওয়ার জন্য প্রতিস্থাপন করা হয়। 

২৪ শে ফেব্রুয়ারি ২০১০ থেকে শুরু হওয়া চক্রটির জন্য আংশিক এমওএক্স জ্বালানী কোরটি ৩ নং চুল্লীতে লোড করা হয়েছিল 

সঠিক অনুচ্ছেদ শিরোনাম কোনটি?
titleA. প্রযুক্তিগত অর্জন
titleB. ইউনিট ৩ ২০১৬ সালে পুনরায় চালুকরণ
titleC. গুরুত্বপূর্ণ ঘটনা
titleD. দুর্ঘটনা
উত্তর: titleA
লেহমাহ বয়ই জন্মগ্রহণ করেন মধ্য লাইবেরিয়ায়, ১ ফেব্রুয়ারি ১৯৭২ সালে। প্রথম লাইবেরিয়ান গৃহযুদ্ধ ১৯৮৯ সালে শুরু হয় এবং ১৯৯৬ সাল পর্যন্ত তা গোটা দেশকে বিশৃঙ্খল করে রাখে। সেই সময় তার বয়স ছিল ১৭ বছর এবং তিনি তার বাবা মা এবং দুই বোনের সাথে মনরোভিয়াতে বাস করছিলেন। “যুদ্ধ কিছুটা প্রশমিত হলে তিনি ইউনিসেফ দ্বারা পরিচালিত একটি কর্মশালার ব্যাপারে জানতে পারেন, যেখানে কিছু ব্যক্তিকে প্রশিক্ষণ দিয়ে সামাজিক কর্মী হিসেবে গড়ে তোলা হয়, যেন তারা যুদ্ধে মানসিকভাবে বিপর্যস্ত মানুষদের পরামর্শ দিয়ে সহযোগিতা করতে পারেন।” -এই ঘটনাগুলোর কথা বয়ই তার ২০১১ সালে প্রকাশিত আত্মজীবনী “মাইটি বি আওয়ার পাওয়ারস”-এ উল্লেখ করেন। তিনি তিন মাসের একটি প্রশিক্ষণ গ্রহণ করেন যা তাকে তার দুই সন্তানের বাবার (ছেলে জোসুহা “নুকু” এবং মেয়ে এম্বার) হাতে অবমাননা হওয়ার ব্যাপারে সচেতন করে তোলে। পরিবারের শান্তি ও খাদ্য নিরাপত্তা নিশ্চিত করতে বয়ই তার পার্টনারকে অনুসরণ করে ঘানায় চলে আসেন (আত্মজীবনীতে যার নাম তিনি ড্যানিয়েল বলে উল্লেখ করেছেন)। সেখানে তিনি তার বেড়ে ওঠা পরিবারকে (ততদিনে তার দ্বিতীয় ছেলে আর্থারের জন্ম হয়েছে) নিয়ে কার্যত গৃহহীন উদ্বাস্তু এবং খাদ্যাভাবে জর্জরিত অবস্থায় বসবাস করতে থাকেন। একদিন তার তিন সন্তানকে নিয়ে তিনি সেখান থেকে পালালেন। তার হাতে তখন একটি পয়সাও ছিল না। তিনি কৌশলে ভাড়া পরিশোধের ঝামেলা এড়িয়ে এক সপ্তাহ ব্যাপি বাস ভ্রমণ করে আবার সেই বিশৃঙ্খল লাইবেরিয়াতে ফিরে আসেন, যেখানে তার বাবা মা এবং পরিবারের অন্য সদস্যরা তখনো বাস করছিলেন।

১৯৯৮ সালে মাদার প্যাটার্ন কলেজ অফ হেলথ সাইন্স শিক্ষাপ্রতিষ্ঠানে, সামাজিক কর্ম বিষয়ে অ্যাসোসিয়েট অফ আর্টস ডিগ্রি কার্যক্রমে ভর্তি হওয়ার চেষ্টা স্বরূপ বয়ই সেখানে একজন সেচ্ছাসেবী হিসেবে যুক্ত হন। সেখানে তখন সেইন্ট পিটার’স লুথেরান চার্চ ইন মনরোভিয়া কতৃক পরিচালিত লুথেরান চার্চ ইন লাইবেরিয়া’র একটি কর্মশালা চলছিল। সেখানে তার মা ছিলেন একজন মহিলা নেত্রী। বয়ই’র বয়ঃসন্ধির দিনগুলো সেখানে কাটে। আর সেই কর্মশালাটির নাম ছিল দ্যা ট্রমা হিলিং এন্ড রিকনসিলেশন (টিএইচআরপি)। এই কর্মশালাটি একজন শান্তি কর্মী হিসেবে যাত্রা শুরু করতে বয়ইকে ভীষণ ভাবে অনুপ্রাণিত করেছিল।

টিএইচআরপি’র অফিসগুলো নতুন ছিল, কিন্তু তাদের একটি ইতিহাস ছিল। লাইবেরিয়ার চার্চগুলো শান্তি প্রতিষ্ঠার ক্ষেত্রে সক্রিয় ভূমিকা পালন করেছিল এমনকি তারা তাদের কার্যক্রম ১৯৯১ সালে গৃহযুদ্ধ শুরু হওয়ার পূর্বেই শুরু করেছিল। লুথেরান যাযক, অপেশাদার নেতা, শিক্ষক এবং স্বাস্থ্যকর্মীরা লাইবেরিয়ার খ্রিশ্চিয়ান হেলথ অ্যাসোসিয়েশনের সাথে যুক্ত হয়ে যুদ্ধ বিধ্বস্ত লাইবেরিয়ার সামাজিক ক্ষয়ক্ষতি এবং সেখানকার জনসাধারণের মানসিক ক্ষতির উন্নয়ন সাধনের জন্য সবাই একজোট হয়ে কাজ শুরু করেন। তিনি অ্যাসোসিয়েট অফ আর্ট ডিগ্রি’র জন্য পড়াশোনা এবং তার কাজ চালিয়ে যেতে থাকেন, যা তাকে ২০০১ সালে প্রদান করা হয়। তিনি তার ট্রমা হেলিং এন্ড রিকনসিলেশন-এর প্রশিক্ষণ কাজে লাগিয়ে চার্লস টেলর আর্মীর হয়ে যুদ্ধ করা কিছু সাবেক শিশু সৈনিককের পূনর্বাসনে সহযোগিতা করেন। যুদ্ধ বিধ্বস্ত চারপাশে তাকিয়ে তিনি উপলব্দি করেন, “সমাজে যদি কোন পরিবর্তন আনতে হয়, তবে তা মায়েদেরকেই করতে হবে।”            

বয়ই তার দ্বিতীয় কন্যা নিকোল “পুডু”-কে জন্ম দিয়ে চতুর্থবারের মত মা হন। হিংস্রতা বন্ধের জন্য তিনি লাইবেরিয়ার মহিলাদের একত্রিত করা শুরু করেন, যুদ্ধের নির্মমতা যাদের সন্তানদের ধ্বংস করে দিচ্ছিল।


সঠিক অনুচ্ছেদ শিরোনাম কোনটি?
titleA. মানসিক আঘাত নিরাময়ে ভূমিকা পালন
titleB. প্রারম্ভিক জীবন
titleC. শান্তি প্রতিষ্ঠা বিষয়ে স্নাতকোত্তর ডিগ্রী লাভ
titleD. পুরস্কার এবং স্বীকৃতি
উত্তর: titleB
বাগদাদ নামটি প্রাক-ইসলামিক এবং এর উৎসটি বিতর্কিত। বাগদাদ শহর যে স্থানটিতে গড়ে উঠেছে সেখানে হাজার হাজার বছর ধরে জনবসতি রয়েছে। খ্রিস্টীয় অষ্টম শতাব্দীর মধ্যে বাগদাদ নামে একটি পার্সিয়ান বা ফার্সি গ্রাম সহ বেশ কয়েকটি গ্রাম সেখানে গড়ে উঠে, পরে এটি আব্বাসীয় সাম্রাজ্যের মহানগরীর জন্য ব্যবহৃত হয়।

আরব লেখকগণ, বাগদাদের নামের প্রাক-ইসলামিক উৎস অনুধাবন করে সাধারণত ফার্সি ভাষায় এর শিকড় খোঁজেন। তারা এর বিভিন্ন অর্থ করেছেন, এর মধ্যে সর্বাধিক প্রচলিত "ঈশ্বর প্রদত্ত"। আধুনিক পন্ডিতদের সাধারণ মতে বাগদাদ শব্দটির দুটি অংশ বাঘ () অর্থ "ঈশ্বর" এবং দাদ () অর্থ "প্রদত্ত", প্রাচীন ফার্সিতে প্রথম উপাদানটি বোঘু-তে সনাক্ত করা যায় এবং এটি স্লাভিক বগ "ঈশ্বর" এর সাথে সম্পর্কিত. মধ্য ফার্সির একই শব্দটির নাম মিথ্রাদাত (নতুন ফার্সিতে মিহরাদ), এটি ইংরেজিতে পরিচিত হেলেনিস্টিক ফর্ম মিথ্রিডেটস, যার অর্থ "মিত্রার উপহার" (দাদ থেকে আরও প্রাচীনরূপ হলো দাত, ল্যাটিন ডাট এবং ইংরেজি ডোনারের সাথে সম্পর্কিত)। এখানকার বিস্তীর্ণ অঞ্চলে আরও অনেক স্থান রয়েছে যার নাম বাগ শব্দের মিশ্রণ দ্বারা গঠিত, যেমন আফগানিস্তানের বাগলান এবং বাগরাম বা ইরানের একটি গ্রাম বাগ-সান। জর্জিয়ার বাগদাতি শহরের নাম একই রকম ব্যুৎপত্তিগত উত্স থেকে এসেছে।

কিছু লেখক নামের জন্য পুরানো উৎসের কথা বলেছেন, বিশেষত বাগদাদু বা হুদাদু নামটি যা পুরাতন ব্যাবিলনে বিদ্যমান ছিল (বানানটি এমন একটি চিহ্ন দিয়ে করা যা "বাগ" এবং "হু" উভয়ই বুঝায়) এবং ব্যাবিলন তালমুদিক-এ "বাগদত্ত" নামে একটি জায়গা আছে। আবার কিছু পণ্ডিত আরামাইক বিবর্তনের কথা বলেছেন।

আব্বাসীয় খলিফা আল-মনসুর যখন তার রাজধানীর জন্য একটি সম্পূর্ণ নতুন শহর প্রতিষ্ঠা করেন, তিনি মদিনাত আল-সালাম বা "শান্তির শহর" নামটি পছন্দ করেন। মুদ্রায়, বাটখারায় এবং অন্যান্য সরকারী কাজে এই নাম ব্যবহৃত হতো, যদিও সাধারণ লোকেরা পুরাতন নামটিই ব্যবহার করতো। একাদশ শতাব্দীর মধ্যে বিশ্বখ্যাত মহানগরটির নাম  "বাগদাদ"  প্রায় একচেটিয়া ভাবে ব্যবহৃত হতে থাকে।

সঠিক অনুচ্ছেদ শিরোনাম কোনটি?
titleA. বাগদাদ চিড়িয়াখানা
titleB. ভূগোল
titleC. ব্যুৎপত্তি
titleD. মুতানব্বি সরণি
উত্তর: titleC
টমকর্ড আঙ্গুর বীজবিহীন থম্পসন আঙ্গুর (ভিটিস ভিনিফেরা বা সুলতানিয়া) এবং বীজসহ কনকর্ড আঙ্গুর (ভিটিস ল্যাব্রুসকা) এর একটি সংকর জাত। থম্পসন আঙ্গুর গ্রীষ্মকালে বাজারে জনপ্রিয় এবং কনকর্ড আঙ্গুর সাধারণত আঙ্গুরের শরবত এবং জেলী তৈরীতে ব্যবহৃত হয়। এটি একটি মাংসল, রসালো এবং বীজবিহীন আঙ্গুর যা কনকর্ড হতে সামান্য শক্ত। টমকর্ড আঙ্গুর গাঢ়-নীল এবং মাঝারি-পুরু ত্বক এবং সাদাটে কুঁড়ি বিশিষ্ট। টমকর্ডের ত্বক অনেকতা থম্পসন আঙ্গুরের মত খাওয়ার যোগ্য এবং ফলের সাথে লেগে থাকে, যা কনকর্ডের শক্ত ত্বকের মত সহজে উঠে আসে না। এর সুগন্ধযুক্ত স্বাদ কনকর্ডের ল্যাব্রুসকা স্বাদের মত, কিন্তু থম্পসনের মতই হালকা মিষ্ট স্বাদ বিশিষ্ট।

টমকর্ড উষ্ণ, শুষ্ক আবহাওয়ায় উৎপাদনের জন্য উপযুক্ত। এর উষ্ণ, শুষ্ক আবহাওয়ায় জন্মানোর ক্ষমতা এসেছে থম্পসনের থেকে। থম্পসনের ন্যায় এটিও ক্যালিফোর্নিয়ার আঙ্গুর উদ্যানে, বিশেষ করে স্যান জোয়াকিন উপত্যকায় এটি ভালো জন্মে। এটি উদ্ভিদের চিতা রোগ সহ্য করতে পারে, যদিও প্রতিহত করতে পারে না । এটি বীজবিহীন রুবি এর থেকে ছত্রাক হতে কম সক্ষম, কিন্তু মার্স, ভিনাস, নিয়াবেল এবং সাদা সায়ুগা প্রজাতি হতে বেশি সক্ষম। ছত্রাক এর পাতা, কান্ড, বোঁটা এবং ফলকে আক্রমণ করে থাকে। টমকর্ড গ্রীষ্মের মাঝামাঝি (জুলাইয়ের শেষ হতে আগস্টের মাঝামাঝি) পরিপক্ক হয়।
সঠিক অনুচ্ছেদ শিরোনাম কোনটি?
titleA. বর্ণনা
titleB. উৎপাদন এর বর্ণনা
titleC. বর্ধমান বর্ণনা
titleD. ইতিহাস
উত্তর: titleA
চন্দ্রশেখরপুরের ডি.এ.ভি পাবলিক স্কুলে অধ্যয়ন করেন। এ সময়ে ভুবনেশ্বরে শহীদ স্পোর্টিং ক্লাবের গ্রীষ্মকালীন শিবিরে যোগ দেন। এভাবেই ক্রিকেটের প্রতি তার আকর্ষণ গড়ে উঠে। এরপর হায়দরাবাদের ভাবন্স শ্রী রামকৃষ্ণ বিদ্যালয়ে চলে যান। বিজয় পাল ক্রিকেট একাডেমিতে ক্রিকেট বিষয়ে প্রশিক্ষণ গ্রহণ করেন।

ঘরোয়া ক্রিকেটে হায়দরাবাদ ক্রিকেট সংস্থার প্রতিনিধিত্ব করেন। এরপূর্বে ডেকান চার্জার্সের সদস্য ছিলেন ও বর্তমানে ইন্ডিয়ান প্রিমিয়ার লীগে মুম্বাই ইন্ডিয়ান্সের পক্ষে খেলছেন। ঘরোয়া ক্রিকেট ও আইপিএলে ক্রমাগত সফলতা লাভের কারণে ২০০৮ সালে বাংলাদেশ সফর ও এশিয়া কাপে খেলার জন্য ১৫-সদস্যের দলে তাকে মনোনীত করা হয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. কাউন্টি ক্রিকেট
titleD. আন্তর্জাতিক ক্রিকেট
উত্তর: titleB
উগ্র শ্রীনিবাসের বিগ্রহটির উচ্চতা ১৮ ইঞ্চি। এটি একটি ৭ ইঞ্চি উঁচু বেদীর উপর দণ্ডায়মান। বিগ্রহের হাতের চক্রটি সামান্য বাঁকা। এটি ব্যবহারোন্মুখ চক্রের নিদর্শন। তাই এটিকে বলা হয় প্রয়োগ চক্র। বিগ্রহের সঙ্গে ভূদেবী ও শ্রীদেবীর বিগ্রহও দণ্ডায়মান অবস্থায় দেখা যায়।

এই বিগ্রহের পূজা বছরের তিনটি দিনে হয়। এগুলি হল উত্থান একাদশী, মুক্কোতি দ্বাদশী ও দ্বাদশারাধনা। কেবলমাত্র কৈশিকা দ্বাদশীর (যা মুক্কোতি দ্বাদশী নামেও পরিচিত) দিন সূর্যোদয়ের আগে বিগ্রহটিকে শোভাযাত্রা সহকারে বের করা হয়। অন্য দুদিন মন্দিরের ভিতরেই বিগ্রহটিকে পূজা করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. পূজা
titleC. কৈশিকা দ্বাদশীর গুরুত্ব
titleD. কিংবদন্তি
উত্তর: titleB
বাতাসিদের জীবন মূলত তালগাছকেন্দ্রিক। তালগাছের ঝুলন্ত পাতার ভেতরে বাসা করে। বাসাটা দেখতে হয় অনেকটা কোন্ আইসক্রিমের আকৃতির বা অতি সরু লম্বাটে চায়ের কাপের মত যার তলার দিকটা চাপা। বাসার বাইরের দিকে এরা নিজেদের শরীরের পালক বা কুড়িয়ে আনা অন্য কোনো পাখি বা মুরগির ফুলপালক নিজেদের মুখের আঠালো লালা দিয়েসেঁটে দেয়। বাসা লম্বায় নয় সেন্টিমিটার, ওজন চার থেকে সাত গ্রাম। গভীরতা চার-পাঁচ সেন্টিমিটার। গড় বেড় ১২ সেন্টিমিটার।

সঠিক অনুচ্ছেদ শিরোনাম কোনটি?
titleA. বাসা
titleB. স্বভাব
titleC. আকার
titleD. প্রজনন
উত্তর: titleA
১৯৭৭-৭৮ মৌসুমে ওয়েস্ট ইন্ডিজে সফরের প্রথম প্রস্তুতিমূলক খেলায় ৬৩ রান করেন। তবে, দ্বিতীয় খেলায় শূন্য রানে বিদেয় নিতে হয়। ফলশ্রুতিতে, প্রথম টেস্টের জন্যে তাকে রাখা হয়নি। কিন্তু, শেষ মুহুর্তে রিক ডার্লিংয়ের অসুস্থতায় তাকে ব্যাটিং উদ্বোধনে রাখা হয়। তিনি ৩ ও ৪০ রান তুলেন। এরপর বার্বাডোসের বিপক্ষে ১১৪ রান করেন। তবে, দ্বিতীয় টেস্টের উভয় ইনিংসেই ব্যর্থতার পরিচয় দেন।

তৃতীয় টেস্টেও সার্জেন্টকে দলে রাখা হয়। প্রথম ইনিংসে শূন্য রান করলেও দ্বিতীয় ইনিংসে ১২৪ রান তুলে দলকে স্মরণীয় জয় এনে দেন। চতুর্থ টেস্টে ৪৯ ও ৪ রান তুলেন। এরপর পঞ্চম টেস্টে ২৬ ও অপরাজিত ৩২ রানের ইনিংস খেলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ওয়েস্ট ইন্ডিজ গমন
titleC. টেস্ট অভিষেক
titleD. খেলার ধরন
উত্তর: titleB
দুটি তারের মধ্যে বলের সম্পর্কের বর্ণনা না দিয়ে এটি প্রস্তাব করে যে অ্যাম্পিয়ারকে প্রাথমিক চার্জের প্রভাব হতে বিবেচনা করা উচিত। যেহেতু এক কুলম্ব এর মান প্রায় প্রাথমিক চার্জের সমান। যা ইলেকট্রন প্রোটন বহন করে। এক অ্যাম্পিয়ার প্রায় প্রাথমিক চার্জ প্রতি সেকেন্ডে। এটি প্রাথমিক চার্জ এর মান ১ কুলম্ব। এখানে প্রস্তাব করা হয় যে ১ অ্যাম্পিয়ার হল তড়িৎ প্রবাহের দিকে প্রতি সেকেন্ডে চার্জ এর মান। ২০০৫ সালে আন্তর্জাতিক ওজন ও পরিমাপ কমিটি এই প্রস্তাবে রাজি হয় । নতুন ধারণা পরবর্তীতে আন্তর্জাতিক ওজন ও পরিমাপ কমিটিতে আলোচনা করা হয় কিন্তু তা পরে সময়ের জন্য বাস্তবায়িত হয় নি।

সঠিক অনুচ্ছেদ শিরোনাম কোনটি?
titleA. অনুধাবন
titleB. বর্ণনা
titleC. ইতিহাস
titleD. প্রস্তাবিত ভবিষ্যৎ
উত্তর: titleD
শম্ভু মিত্র ছিলেন বাংলার এক স্বনামধন্য আবৃত্তিশিল্পী। জ্যোতিরিন্দ্র মৈত্রের "মধুবংশীর গলি" কবিতাটি আবৃত্তি করে তিনি জনসমাজে বিশেষ সাড়া ফেলেছিলেন। "রক্তকরবী", "চার অধ্যায়", "রাজা অয়দিপাউস", "তাহার নামটি রঞ্জনা", "ডাকঘর", "চাঁদ বণিকের পালা" ও "অয়দিপাউসের গল্প" তার স্বকণ্ঠে রেকর্ড করা নাট্যপাঠ। এছাড়া "শম্ভু মিত্র" (কবিতা আবৃত্তি), "রবীন্দ্রনাথের কবিতাপাঠ", "দিনান্তের প্রণাম" তার প্রসিদ্ধ বাংলা কবিতা আবৃত্তির রেকর্ড।

সঠিক অনুচ্ছেদ শিরোনাম কোনটি?
titleA. জীবন
titleB. নাটক
titleC. চলচ্চিত্র
titleD. আবৃত্তি
উত্তর: titleD
ভাগবত পুরাণ এর সপ্তম অধ্যায় অনুসারে, অসুর রাজা হিরণ্যকশিপু অমর হতে চান। এজন্য ব্রহ্মার নিকট হতে অমরত্বের বরপ্রাপ্তির জন্য তিনি কঠোর ধ্যানে নিমজ্জিত হন। কিন্তু দেবতারা খুব কমই অমরত্ব দান করে। কিন্তু হিরণ্যকশিপু এমন বর চান যা তাকে মনে করায় যে পরোক্ষভাবে তিনি অমরত্ব লাভ করেছেন। তিনি যে বর লাভ করেন তা তাকে পাঁচটি বিশেষ ক্ষমতা দান করে। এগুলো হচ্ছে, তাকে মানুষও হত্যা করতে পারবে না, কোন প্রাণীও হত্যা করতে পারবে না; তাকে ঘরেও হত্যা করা যাবে না, আবার বাইরেও হত্যা করা যাবে না; তাকে দিনেও হত্যা করা যাবে না আবার রাতেও হত্যা করা যাবে না; তাকে অস্ত্রের (যা ছুড়ে মারা হয়) দ্বারাও হত্যা করা যাবে না আবার সস্ত্রের (যা হাতে থাকে) দ্বারাও হত্যা করা যাবে না; তাকে স্থল, জল বা বায়ু কোথাও হত্যা করা যাবে না। এই বর লাভ করে হিরণ্যকশিপু অহংকারী ও উদ্ধত হয়ে ওঠে। তিনি সিদ্ধান্ত নেন যে, কেবল তাকেই দেবতা হিসেবে পূজা করা হবে। কেউ তার আদেশ পালন না করলে তিনি তাকে শাস্তি দেবেন বা হত্যা করবেন। তার পুত্র প্রহ্লাদ তার সাথে সম্মত হয়নি। তিনি একজন বিষ্ণুভক্ত ছিলেন, তার পিতাকে দেবতা হিসেবে পূজা করতে তাই তিনি অস্বীকার করেন। প্রহ্লাদ বিষ্ণুকেই পূজা করা চালিয়ে যান।

এতে হিরণ্যকশিপু খুব রাগান্বিত হন এবং প্রহ্লাদকে হত্যা করার বিভিন্ন চেষ্টা করেন। এগুলোর মধ্যে একবার হিরণ্যকশিপু তার বোন হোলিকার কাছে সাহায্য চান। হোলিকার একটি বিশেষ পোশাক ছিল যা তাকে আগুনে পুড়ে যাবার হাত থেকে রক্ষা করত। হিরণ্যকশিপুকে তিনি তার কোলে বসতে বলেন, আর হিরণ্যকশিপু তার কোলে বসলে তিনি প্রহ্লাদের উপর আগুন জ্বালিয়ে দেন। এতে প্রহ্লাদ আগুনে পুড়ে মারা যাবে কিন্তু হোলিকার কাছে থাকা বিশেষ বস্ত্রের জন্য তার কোন ক্ষতি হবে না। কিন্তু সেই আগুন জ্বলতেই হোলিকার শরীর থেকে সেই বস্ত্র খুলে গিয়ে প্রহ্লাদের শরীরকে আবৃত করে। এতে হোলিকা আগুনে পুড়ে যায়, আর প্রহ্লাদ ক্ষতি থেকে বেঁচে যায়।

বিষ্ণু নৃসিংহ অবতার (অর্ধমানব-অর্ধসিংহ) রূপে গোধূলি লগ্নে (দিন ও রাতের মাঝামাঝি সময়ে) আবির্ভূত হন, হিরণ্যকশিপুকে বাড়ির দোরগোড়ায় (না বাইরে না ঘরে) নিয়ে যান, তাকে নিজের কোলে (না বায়ুতে, না স্থলে) স্থাপন করেন, ও এরপর হিরণ্যকশিপুর নাড়িভুড়ি বের করে ও তার থাবা দিয়ে (না অস্ত্র না সস্ত্র) তাকে হত্যা করেন। এভাবে হিরণ্যকশিপুর লাভ করা বর তাকে বাঁচাতে পারে নি। প্রহ্লাসদ ও মানব জাতি বাধ্যবাধকতা ও ভয় থেকে মুক্তি পায়। নৃসিংহের দ্বারা হিরণ্যকশিপু বধ এর এই কাহিনী অশুভ এর উপর শুভের জয়কে নির্দেশ করে। হোলিকা দহন বা নেড়াপোড়া উৎসব এই ঘটনাটিকেই নির্দেশ করে।

সঠিক অনুচ্ছেদ শিরোনাম কোনটি?
titleA. হোলিকা এবং প্রহ্লাদ
titleB. হোলিকা দহন এর উৎস্য
titleC. কৃষ্ণ ও রাধা
titleD. ইতিহাস
উত্তর: titleA
পাকিস্তান এবং ওলন্দাজ ক্রিকেট দলে খেলেছেন। সমগ্র খেলোয়াড়ী জীবনে আঠারোটি টেস্ট ও পঁচিশটি একদিনের আন্তর্জাতিকে অংশগ্রহণ করেছেন মোহাম্মদ ওয়াসিম। ২১ নভেম্বর, ১৯৯৬ তারিখে লাহোরে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২১ জুন, ২০০০ তারিখে গালেতে স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

ডিসেম্বর, ১৯৯৭ সালে গাদ্দাফি স্টেডিয়ামে ১৯ বছর বয়সী মোহাম্মদ ওয়াসিম নিউজিল্যান্ডের বিপক্ষে ১০৯ রানের ইনিংস খেলে তুমুল জনপ্রিয়তা লাভ করেন। তবে, প্রথম ইনিংসে শূন্য রানে বিদেয় নিয়েছিলেন তিনি। অভিষেকেই সেঞ্চুরি করার পর দলে নিয়মিত ছিলেন। কিন্তু, হারারেতে জিম্বাবুয়ের বিপক্ষে নিম্নমুখী খেলায় ১৯২ রানের ইনিংস পুণরায় তাকে আলোকিত করে। হোবার্ট ও ব্রিজটাউনে সুন্দর অর্ধ-শতরানের ইনিংস খেলেন।

সমগ্র খেলোয়াড়ী জীবনে দুইটি টেস্ট শতরান করেছেন। তন্মধ্যে একটি শতরানের ইনিংস ছিল টেস্ট অভিষেকে। ১৯৯৬ সালে নিউজিল্যান্ডের বিপক্ষে টেস্ট অভিষেক ঘটেছিল মোহাম্মদে ওয়াসিমের। প্রথম ইনিংসে শূন্য রানে বিদেয় নেবার পর দ্বিতীয় ইনিংসে সাত নম্বরে ব্যাটিংয়ে নেমে ১০৯ রানের ইনিংস খেলেছিলেন তিনি। এরপর তার ব্যাটিং অবস্থানের উত্তরণ ঘটে। একপর্যায়ে পাকিস্তানের পক্ষে টেস্টে ব্যাটিং উদ্বোধনে তাকে আমন্ত্রণ জানানো হয়েছিল। পরবর্তী শতরানের ইনিংসটি জিম্বাবুয়ের বিপক্ষে করেন। ১৯৯৮ সালে হারারেতে স্বাগতিক দলের বিপক্ষে এ সফলতা পেয়েছিলেন তিনি।

অস্ট্রেলিয়ায় অনুষ্ঠিত কার্লটন ও ইউনাইটেড সিরিজে মোহাম্মদ ওয়াসিম সেরা ক্রীড়াশৈলী উপস্থাপনায় সচেষ্ট ছিলেন। এ পর্যায়ে বিশ্ব ক্রিকেটে দুই শক্তিধর দল ওয়েস্ট ইন্ডিজ ও অস্ট্রেলিয়াকে পিছনে ফেলে তার দল শিরোপা জয় করেছিল। এ সিরিজে নিম্নমুখী রান সংগ্রহের প্রবণতা লক্ষ্য করা যায়। ছয় নম্বরে ব্যাটিংয়ে নেমে উল্লেখযোগ্য সফলতা পেয়েছিলেন তিনি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. নেদারল্যান্ডসে অভিবাসন
titleC. জাতীয় দলে প্রত্যাখ্যান
titleD. আন্তর্জাতিক ক্রিকেট
উত্তর: titleD
শেখ আবুল কাশেম মিঠুন ১৯৫১ সালের ১৮ এপ্রিল সাতক্ষীরা জেলার সুন্দরবন ঘেঁষা আশাশুনি উপজেলার দরগাঁহপুর গ্রামের ঐতিহ্যবাহী শেখ পরিবারে জন্মগ্রহণ করেন। তার পিতা মরহুম শেখ আবুল হোসেন ও মা হাফেজা খাতুন। নয় ভাই-বোনের মধ্যে তিনি ছিলেন সকলের বড়। শেখ আবুল কাশেম মিঠুন সঙ্গীতা ও তরী নামের দুই কন্যা সন্তানের জনক।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. জন্ম
titleD. শিক্ষাজীবন
উত্তর: titleC
মেহেরপুর একটি প্রাচীন জনপদ ছিল। ১৭৬৫ সালে কোম্পানি কর্তৃক দেওয়ানি লাভের ফলে মেহেরপুরও চলে যায় কোম্পানি শাসনে। ১৭১০ সালে রাজা কৃষ্ণচন্দ্র নদীয়ার গদীনসীন হন। এই নদীয়ার অন্যতম অঞ্চল ছিল মেহেরপুর এবং রাজা কৃষ্ণচন্দ্রের শাসনাধীনে মেহেরপুর দীর্ঘদিন শাসিত হয়েছে। ১৭৫০ সালের ইতিহাস থেকে জানা যায়, মেহেরপুর শহর ষোড়শ শতাব্দীতে স্থাপিত হলেও তৎকালীন সময়েই এখানে জনবসতি গড়ে উঠেনি। কেননা, ১৭৫০ সালে মোগল শাসনের অধীন নবাবদের শাসনাধীনে ছিল। ১৭৫০ সালে বাংলার সুবাদার আলীবর্দী খাঁ মেহেরপুরের বাগোয়ান গ্রামে নদীপথে আসতেন শিকার করতে। ১৭৫৭ সালের ২৩ জুন পলাশীর যুদ্ধের পূর্ব পযর্ন্ত রাজা গোয়ালা চৌধুরী নদীয়া সদর কৃষ্ণনগর থেকে সরাসরি মেহেরপুর পযর্ন্ত সড়ক নির্মাণ করেছিলেন। ১৮৫৪ অথবা ১৮৫৭ সালে মেহেরপুর মুহকুমা হিসেবে প্রতিষ্ঠিত হয়। ১৯৪৭ সালে দেশভাগের সময়ে করিমপুর,তেহট্র ও চাপড়া ভারতে অন্তভূর্ক্ত হয়, শুধুমাত্র গাংনী ও মেহেরপুর সদর নিয়ে মেহেরপুর মহকুমা গঠিত হয়। ১৯৮৪ সালের ২৪ ফেব্রুয়ারি মেহেরপুর জেলা শহরের মর্যাদা লাভ করে।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. ইতিহাস
titleC. প্রশাসন ও রাজনীতি
titleD. নামকরণ
উত্তর: titleB
কলকাতার ইহুদিরা বেশিরভাগই বাগদাদী ইহুদি যারা কলকাতায় বাণিজ্য করতে আসেন। এক সময় কলকাতায় ৬,০০০ জন ইহুদি ছিলেন, ইসরায়েল গঠনের পর কলকাতায় সম্প্রদায়টি জনসংখ্যা ৬০ জনের নিচে নেমে এসেছে। আজ কলকাতায় প্রায় ৩০ জন ইহুদি রয়ে গেছে। কলকাতায় প্রথম রেকর্ডকৃত ইহুদি অভিবাসী ছিলেন বর্তমান সিরিয়ার আলেপ্পো থেকে ১৭৯৮ সালে শালন কোহেন। কলকাতার সবচেয়ে প্রভাবশালী ইহুদি পরিবার সম্ভবত ফাদার-সন রিয়েল এস্টেটের ম্যাগাজিন ডেভিড জোসেফ এজরা এবং এলিয়া ডেভিড এজরা ছিলেন। তারা চৌরঙ্গী ম্যানশন্স, এসপ্ল্যানেড ম্যানশন এবং সমাজগৃহ নেভে শালোম তৈরি করেন। পরিবার ইহুদি গার্লস স্কুল প্রতিষ্ঠার সহায়ক ছিল। কলকাতার এজরা স্ট্রিট তাদের নামে নামকরণ করা হয়। কলকাতায় ইহুদি সম্প্রদায়ের পাঁচটি স্বাধীন সমাজ-গৃহ রয়েছে, যার মধ্যে চীনাটাউনে একটি এখনও সক্রিয় রয়েছে। নিউ মার্কেটে ইহুদী ব্যক্তি নহৌমের কলকাতার মিষ্টান্নে একটি বিশেষ স্থান রয়েছে। ১৯০২ সালে প্রতিষ্ঠিত নহৌম, ১৯১৬ সালে নিউমার্কেটে তার বর্তমান অবস্থান থেকে সরানো হয়। এটি মূল মালিকের নাতি, ডেভিড নাহৌম দ্বারা আজ চালানো হয়। কলকাতার ৫০ বছরের ব্যবধানে ১৯৯০ সালে একটি ইহুদি বিয়েতু অনেক মিডিয়া মনোযোগ পেয়েছিল। ইসরায়েল প্রতিষ্ঠার পর, কলকাতায় অনেক ইহুদিরা ইসরায়েলে বাস করার জন্য চলে যায় এবং ইহুদি সম্প্রদায়ের আকার খুব হ্রাস পায় কলকাতায়।

সঠিক অনুচ্ছেদ শিরোনাম কোনটি?
titleA. চীনা
titleB. ইরাকি
titleC. আর্মেনিয়
titleD. ইহুদি
উত্তর: titleD
কাকিনা জমিদার বাড়ির জমিদার বংশরা দীর্ঘদিন জমিদারি করেন এবং একএক জমিদার একএক অবদান রেখে গেছেন। যা তাদের ইতিহাসের খাতায় নাম গেঁথে রয়েছে। এর মধ্যে উল্লেখযোগ্য হলো - ১৮৪৯ সালে এই জমিদার বাড়ির জমিদারি পাওয়া শম্ভুচরণ রায়। তিনি একটি সাপ্তাহিক পত্রিকা বের করেন ১৮৬০ সালে, যার নাম দেওয়া হয় 'রঙ্গপুর প্রকাশ।' এটিই হলো রংপুর জেলার প্রথম পত্রিকা। আর একটা হাসপাতাল তৈরি করেন। নাম দেন 'শম্ভুচরণ চ্যারিটাবল হসপিটাল'। পরবর্তীকালে সেটা রাণী শান্তিবালা চ্যারিটাবল হসপিটাল নামে পরিচিতি লাভ করে। এই হাসপাতালে ইনডোর ও আউটডোর সেবার ব্যবস্থা ছিলো। তারপর ওনার দত্তক পুত্র মহিমা রঞ্জন রায় জমিদারি পাওয়ার পর ১৯০৮ সালে বগুড়ার 'উডবার্ণ' লাইব্রেরী, রংপুর জেলার রেলপথ, রেল স্টেশন ও জাদুঘর প্রতিষ্ঠা করেন। দুটি রেল স্টেশন মহেন্দ্রনগর ও মহিমাগঞ্জ তার নিজের এবং পুত্রের নামে করেন। এছাড়াও রংপুর শহরে 'কৈলাশ রঞ্জন উচ্চ বিদ্যালয়' ও 'মহিমা রঞ্জন স্মৃতি উচ্চ বিদ্যালয়' (হাই ইংলিশ স্কুল) তার মৃত্যুর পর প্রতিষ্ঠিত হয় ১৯০৯ সালে। 

সঠিক অনুচ্ছেদ শিরোনাম কোনটি?
titleA. বর্তমান অবস্থা
titleB. অবস্থান
titleC. ইতিহাস
titleD. অবদান
উত্তর: titleD
২০১১ সালের আদমশুমারির জন্য ডোডা জেলার মোট জনসংখ্যার মধ্যে ৭.৯৭ শতাংশ জেলার নগর অঞ্চলে বাস করে। মোট ৩২,৬৮৯ জন শহরাঞ্চলে বাস করেন, যার মধ্যে পুরুষ ১৮,২১১ জন এবং ১৪,৪৭৮ জন মহিলা। ২০১১ সালের আদমশুমারির তথ্য অনুসারে ডোডা জেলার নগর অঞ্চলে লিঙ্গ অনুপাত ৭৯৫। একইভাবে ২০১১ সালের আদমশুমারিতে ডোডা জেলায় শিশু লিঙ্গের অনুপাত ছিল ৮৩১। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৪,০৩৩ জন, যার মধ্যে পুরুষ এবং মহিলা যথাক্রমে ২,২০৩ এবং ১,৮৩০ জন। ডোডা জেলার এই শিশুসংখ্যার জনসংখ্যা মোট শহুরে জনসংখ্যার ১২.১০%। ডোডা জেলায় গড় সাক্ষরতার হার ৮৫.৬১% এবং পুরুষ ও মহিলাদের মধ্যে সাক্ষরতার হার যথাক্রমে ৯২.৪৬% এবং ৭৬.৯৪%। প্রকৃত সংখ্যায় ২৪,৫৩৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ১৪,৮০১ জন এবং ৯,৭৩২ জন।

২০১১ সালের আদমশুমারি অনুসারে ডোডা জেলার ৯২.০৩% জনগোষ্ঠী গ্রামে বাস করে। ডোডা জেলার গ্রামীণ অঞ্চলে মোট জনসংখ্যা ৩,৭৭,২৪৭ জন, যার মধ্যে পুরুষ এবং মহিলার সংখ্যা যথাক্রমে ১৯৫,৪৩০ এবং ১৮১,৮১৭ জন। ডোডা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯৩০ জন মহিলা। যদি ডোডা জেলার শিশু লিঙ্গের অনুপাতের তথ্য বিবেচনা করা হয়, তবে ১০০০ ছেলেদের প্রতি ৯৩৯ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৬৭,২০৭ জন, যার মধ্যে ছেলে ৩৪,৬৫৯ জন এবং মেয়ে ৩২,৫৪৮ জন।

সঠিক অনুচ্ছেদ শিরোনাম কোনটি?
titleA. ধর্ম
titleB. জনসংখ্যার উপাত্ত
titleC. গৃহহীন
titleD. নগর/গ্রামীণ জনসংখ্যা
উত্তর: titleD